Diari Oficial de la Generalitat Valenciana


Sumari del DOGV 6211, del 22-02-2010 (2010/1884)

RESOLUCIÓ de 12 febrer de 2010, de la Direcció General d'Ordenació i Centres Docents, per la qual s'establix el procés d'inscripció i matriculació per a la realització de la prova de certificació de nivell bàsic, de nivell intermedi i de nivell avançat de les ensenyances d'idiomes de règim especial en les escoles oficials d'idiomes de la Comunitat Valenciana corresponent al curs acadèmic 2009-2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6211

Data del DOGV
:   22-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1884


Data del document
:   12-02-2010

Organisme emissor
:   Conselleria d'Educació

Tipus de document
:   Resolució

Descriptors 

:   * examen
    * centre d'ensenyament
    * ensenyament d'idiomes

RESOLUCIÓ de 12 febrer de 2010, de la Direcció General d'Ordenació i Centres Docents, per la qual s'establix el procés d'inscripció i matriculació per a la realització de la prova de certificació de nivell bàsic, de nivell intermedi i de nivell avançat de les ensenyances d'idiomes de règim especial en les escoles oficials d'idiomes de la Comunitat Valenciana corresponent al curs acadèmic 2009-2010. [2010/1884]  
Els articles 11.1, 15.1 i 19.1 del Decret 155/2007, de 21 de setembre, del Consell, establixen que per a obtindre el certificat de Nivell Bàsic, de Nivell Intermedi i de Nivell Avançat s'haurà de superar la prova de certificació de les ensenyances d'idiomes de règim especial, regulada per l'Orde de 10 de març de 2008, de la Conselleria d'Educació.  
L'article 3.4 de l'Orde de 31 de gener de 2008, per la qual es regula l'avaluació i promoció de les ensenyances d'idiomes de règim especial en la Comunitat Valenciana, establix que al finalitzar l'últim curs dels diferents nivells en què resulta necessària la superació de la Prova de Certificació, l'alumne l'alumna podrà realitzar la mencionada prova.  
L'Orde de 10 de març de 2008, de la Conselleria d'Educació, per la qual es regula la Prova de Certificació de les ensenyances d'idiomes de règim especial en la Comunitat Valenciana, establix en l'article 2.3 que la direcció general competent en matèria d'Ordenació i Centres Docents convocarà anualment la prova i determinarà, entre altres aspectes, el calendari de matriculació, així com la data i el lloc de celebració de la mateixa. Així mateix, l'article 5.1 establix que la conselleria competent en matèria d'educació, nomenarà la Comissió Coordinadora per mitjà d'una resolució publicada en el Diari Oficial de la Comunitat Valenciana.  
Per mitjà d'una Resolució de 7 d'octubre de 2009, del director general d'Ordenació i Centres Docents, s'han nomenat els membres de la Comissió Coordinadora per a la Prova de Certificació del curs acadèmic 2009-2010. Esta resolució ha estat modificada per la Resolució de 4 de febrer de 2010, del director general de Ordenació i Centres Docents.  
Per tot això, en virtut de les competències que m'atribuïx el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Primer. Condicions generals  
1. De conformitat amb el que disposen els articles 10.6, 14.6 i 18.5 del Decret 155/2007, de 21 de setembre, del Consell, pel qual es regulen les ensenyances d'idiomes de règim especial en la Comunitat Valenciana i s'establix el currículum de Nivell Bàsic i de Nivell Intermedi, per a inscriure's en la Prova de Certificació de Nivell Bàsic, de Nivell Intermedi o de Nivell Avançat, serà requisit imprescindible tindre setze anys complits l'any natural en què se celebre la mateixa; en este cas, l'any 2010.  
2. La matriculació en la Prova de Certificació no exigirà haver cursat ensenyances prèvies en les escoles oficials d'idiomes; en este cas, les persones que desitgen ser admeses hauran de formalitzar la matrícula i abonar les taxes corresponents.  
3. La matriculació en la Prova de Certificació es realitzarà a través de les escoles oficials d'idiomes de la Comunitat Valenciana, en els terminis que determina la present resolució.  
4. Els ciutadans de nacionalitat no espanyola podran matricular-se en la Prova de Certificació en qualsevol idioma diferent de l'oficial del seu país d'origen i que no hagen cursat durant l'ensenyança obligatòria. S'entendrà com a país d'origen aquell que figure en el seu NIE o passaport.  
5. Els ciutadans de nacionalitats estrangeres l'idioma oficial dels quals no siga l'espanyol i així ho acrediten, podran matricular-se per a efectuar la Prova de Certificació corresponent a «Espanyol per a estrangers».  
6. L'alumnat matriculat en les escoles oficials d'idiomes, que curse ensenyances de primer curs de Nivell Bàsic, primer curs de Nivell Intermedi o primer curs de Nivell Avançat, podrà presentar-se a la Prova de Certificació del mateix idioma que curse, prèvia renúncia a la seua matrícula oficial en el moment de formalitzar la matrícula per a la Prova de Certificació. El mateix criteri s'aplicarà a l'alumnat que, matriculat en l'últim curs dels nivells en què resulta necessària la superació de la Prova de Certificació, desitge presentar-se a la mateixa en un nivell diferent del que es troba matriculat.  
7. La matriculació en les ensenyances d'idiomes de règim especial que s'oferisquen en les mencionades escoles no pressuposa la inscripció per a la realització de la Prova de Certificació.  
Segon. Alumnat matriculat en les escoles oficials d'idiomes durant el curs acadèmic 2009-2010  
1. L'alumnat que, al llarg del curs acadèmic 2009-2010, estiga matriculat en les escoles oficials d'idiomes de la Comunitat Valenciana en l'últim curs de Nivell Bàsic, en l'últim curs de Nivell Intermedi o en l'últim curs de Nivell Avançat, podrà inscriure's per a realitzar la Prova de Certificació corresponent en l'escola on realitza els seus estudis; tot això, a excepció de l'alumnat que, acollint-se al que disposa l'article 9 de l'Orde de 31 de gener de 2008, de la Conselleria d'Educació, per la qual es regula l'avaluació i promoció de les ensenyances d'idiomes de règim especial en la Comunitat Valenciana, haja renunciat a la matrícula .  
2. Per a poder inscriure's en la Prova de Certificació, este alumnat haurà de dirigir-se a la secretaria de l'escola, i omplir l'imprés que es contempla en l'Annex I de la present resolució. En el cas de l'alumnat que cursa ensenyances d'idiomes de règim especial en els aularis, les escoles oficials d'idiomes adoptaran les mesures organitzatives que consideren adequades per a facilitar la seua inscripció.  
3. El període per a què este alumnat s'inscriga en la Prova de Certificació comprendrà des del dia 22 de febrer de 2010 fins al dia 5 de març de 2010, tots dos inclosos.  
4. Finalitzat el termini d'inscripció, les escoles oficials d'idiomes faran públiques les llistes de l'alumnat inscrit en la Prova de Certificació. Els aspirants exclosos disposaran d'un termini de deu dies per a poder esmenar la causa que haja motivat la seua exclusió. Així mateix, aquells aspirants que hagen detectat errors en la consignació de les seues dades podran manifestar-ho en el mateix termini. Les reclamacions, si és el cas, es dirigiran al director o la directora de l'escola oficial d'idiomes corresponent.  
5. Una vegada esmenats els possibles errors i fets públics en els taulers d'anuncis els llistats definitius de l'alumnat incrit en la Prova de Certificació, les escoles oficials d'idiomes traslladaran a la Direcció General d'Ordenació i Centres Docents, un informe estadístic amb el nombre d'alumnes per idioma i nivell. Esta estadística haurà d'enviar-se a la Direcció General d'Ordenació i Centres Docents abans del dia 22 d'abril de 2010.  
Tercer. Alumnat no matriculat en les escoles oficials d'idiomes durant el curs acadèmic 2009-2010 o que ha efectuat renuncia de matrícula  
1. Per a poder matricular-se en la Prova de Certificació, l'alumnat no matriculat en les escoles oficials d'idiomes o que haja renunciat a la matrícula, haurà de dirigir-se a la secretaria de l'escola oficial d'idiomes corresponent, omplir l'imprés que es contempla en l'Annex II de la present resolució, aportar quanta documentació es contempla en el dit Annex i fer efectives les taxes corresponents.  
2. El període de matriculació d'este alumnat en la Prova de Certificació comprendrà des del dia 8 de març de 2010, fins al dia 15 d'abril de 2010, ambdós inclosos.  
3. Finalitzat el termini de matriculació, les escoles oficials d'idiomes faran públiques les llistes de l'alumnat matriculat en la Prova de Certificació. Els aspirants exclosos disposaran d'un termini de deu dies per a poder esmenar la causa que haja motivat la seua exclusió. Així mateix, aquells aspirants que hagen detectat errors en la consignació de les seues dades podran manifestar-ho en el mateix termini. Les reclamacions, si és el cas, es dirigiran al director o la directora de l'escola oficial d'idiomes corresponent.  
4. Una vegada esmenats els possibles errors i fets públics en els taulers d'anuncis els llistats definitius de l'alumnat matriculat en la Prova de Certificació, les escoles oficials d'idiomes traslladaran a la Direcció General d'Ordenació i Centres Docents, un informe estadístic amb el nombre d'alumnes per idioma i nivell. Esta estadística haurà d'enviar-se a la Direcció General d'Ordenació i Centres Docents abans del dia 22 d'abril de 2010.  
Quart. Alumnat del «That's English!»  
1. L'alumnat matriculat en el mòdul 5 de «That's English!» podrà inscriure's per a la realització de la Prova de Certificació de Nivell Bàsic, si ha superat l'esmentat mòdul; de la mateixa manera, l'alumnat matriculat en el mòdul 9 de «That's English!» podrà inscriure's per a la realització de la Prova de Certificació de Nivell Intermedi, en cas d'haver superat el dit mòdul.  
2. Per a facilitar que este alumnat puga presentar-se a la Prova de Certificació corresponent al curs acadèmic 2009-2010, l'avaluació de la segona convocatòria a què fa referència l'apartat 2.2.b, de l'article 9, de l'Orde de 23 de juny de 2008, de la Conselleria d'Educació per la qual es regula l'organització i funcionament de l'ensenyança d'anglès de Nivell Bàsic i de Nivell Intermedi, en la modalitat a distància «That's English!», mòduls 5 i 9, es realitzarà amb anterioritat al dia 22 de maig de 2010; així mateix, l'avaluació de la tercera convocatòria dels mòduls 5 i 9, a què fa referència l'apartat 2.2.c, de l'esmentada orde, es realitzarà amb anterioritat a l'inici de la celebració de la Prova de Nivell Bàsic i de Nivell Intermedi respectivament. Esta avaluació, en cas de ser positiva, donarà dret a accedir a la Prova de Certificació segons s'establix en la Orde de 23 de juny de 2008, de la Conselleria d'Educació.  
3. Cada escola oficial d'idiomes establirà un procediment extraordinari d'inscripció per a garantir que l'alumnat a qui fa referència el punt anterior, puga inscriure's en la Prova de Certificació.   
Quint. Alumnat amb necessitats educatives especials  
Per a adaptar la duració i les condicions de realització de la Prova de Certificació a les característiques de l'alumnat amb necessitats educatives especials derivades de discapacitat, a qui fa referència l'article 13, de l'Orde de 10 de març de 2008, de la Conselleria d'Educació, per la qual es regula la Prova de Certificació de les ensenyances d'idiomes de règim especial en la Comunitat Valenciana, este alumnat haurà d'acreditar en el moment d'efectuar la inscripció o la matrícula, per mitjà de certificats expedits per l'administració competent, la seua discapacitat i sol·licitar les adaptacions que necessita i una vegada estudiades, si procedix, seran autoritzades i comunicades a l'escola on realitzarà la prova.  
València, 12 de febrer de 2010.- El director general d'Ordenació i Centres Docents: Rafael Carbonell Peris.  
ANEXO I / ANNEX I  
Alumnado matriculado en la Escuela Oficial de Idiomas durante el curso académico 2009-2010  
Alumnat matriculat en l'Escola Oficial d'Idiomes durant el curs acadèmic 2009-2010  
INSCRIPCIÓN PARA LA PRUEBA DE CERTIFICACIÓN 2009-2010  
INSCRIPCIÓ PER A LA PROVA DE CERTIFICACIÓ 2009-2010  
Número de expediente/ Número d'expedient:   
  
  
  
que el curso académico 2009-2010 está matriculado en el ÚLTIMO CURSO / MÓDULO del nivel:  
que el curs acadèmic 2009-2010 està matriculat en l'ÚLTIM CURS / MÒDUL del nivell:  
  
se inscribe en la Prueba de Certificación del nivel e idioma correspondiente.  
s'inscriu en la Prova de Certificació del nivell i idioma corresponent.  
\* En el caso de alumnado de "That's English!", deberá tener el módulo 5 ó 9 superado para poder presentarse a la Prueba de Certificación del nivel correspondiente.  
\*En el cas d'alumnat de "That's English!", haurà de tindre el mòdul 5 o 9 superat per a poder presentar-se a la Prova de Certificació del nivell corresponent.  
\_\_\_\_\_\_\_\_\_\_\_\_\_\_, \_\_\_\_\_\_de / d'\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_de 2010  
  
ANEXO II / ANNEX II  
Alumnado no matriculado en la Escuela Oficial de Idiomas durante el curso académico 2009-2010  
Alumnat no matriculat en l'Escola Oficial d'Idiomes durant el curs acadèmic 2009-2010  
INSCRIPCIÓN PARA LA PRUEBA DE CERTIFICACIÓN 2009-2010  
INSCRIPCIÓ PER A LA PROVA DE CERTIFICACIÓ 2009-2010  
Número de expediente/ Número d'expedient:   
  
Se matricula en la Prueba de Certificación 2009-2010 del nivel e idioma siguientes:  
Es matricula en la Prova de Certificació 2009-2010 del nivell i idioma següents  
  
DOCUMENTACIÓN PRESENTADA / DOCUMENTACIÓ PRESENTADA  
  
\_\_\_\_\_\_\_\_\_\_\_\_\_\_\_\_\_, \_\_\_\_\_\_ de d'\_\_\_\_\_\_\_\_\_\_\_\_\_\_\_\_\_\_\_\_\_\_\_\_ de 2010  
